***חורש***

*מקור*

**1-תלמוד בבלי מסכת שבת דף עג עמוד א**

משנה. אבות מלאכות ארבעים חסר אחת: הזורע, והחורש

*גדר של חורש:*

**2-תלמוד בבלי מסכת שבת דף עג עמוד ב**

והחורש. תנא: החורש והחופר והחורץ כולן מלאכה אחת הן.

**3-משנה ברורה סימן שלז**

אקדים לסימן זה הקדמה קצרה והיא. חורש הוא אחד מל"ט אבות מלאכות וכיון שכונת החורש לרפויי ארעא דאז טוב לזריעה וגם כוונתו להשוות הגומות וליפותו כדי שיהיה המקום שוה ולכן החופר בשדה או שעשה חריץ או שהיה שם תל קטן והשפילו או שהיה שם מקום נמוך והשוה אותו וכן כל המשוה גומות במקום הראוי לזריעה חייב משום חורש [ואם היה זה בבית חייב משום בונה שמתקן הבנין עי"ז] וכן כל מה שעושה ליפות הקרקע הוא תולדת חורש וחייב בכל שהוא [רמב"ם פ"א]:

**4-משנה ברורה על שולחן ערוך אורח חיים הלכות שבת סימן שלו**

(כו) שמשקים אותן - והמשקה את הזרעים חייב משום זורע דמועיל להצמיח וגם משום חורש שמרפיא הקרקע ע"י הלחלוח:

**5-שער הציון סימן שלו ס"ק יח**

(יח) מגן אברהם בשם הגהות מימוני. ועיין באור זרוע שדעתו כהרמב"ם דאינו חייב רק משום זורע, וכתב שם דלפי זה בקרקע שאינה זרועה אף שעומדת לחרישה מותר להטיל בה מים, אכן דעת הסמ"ג והגהות מיימוני כמסקנת אביי, וכן משמע גם כן דעת הרוקח שהעתיק לדין זה במלאכת חורש ובמלאכת זורע, וכן משמע גם כן דעת הגר"א בביאורו, ולפי זה יש ליזהר גם בקרקע שאינה זרועה אם רק עומדת לחרישה, ובחנם נדחק הפרי מגדים על המגן אברהם בסעיף קטן ה שהעתיק לדין זה, עיין שם:

*בענין דבר שאין מתכון ופסיק רישא*

**6-שולחן ערוך אורח חיים הלכות שבת סימן שלז**

סעיף א

דבר שאין מתכוין, מותר, והוא שלא יהא פסיק רישיה. הלכך גורר אדם מטה, כסא וספסל, בין גדולים בין קטנים, ובלבד שלא יתכוין לעשות חריץ.

**7-משנה ברורה סימן שלז ס"ק א**

(א) דבר שאין מתכוין - זה לשון הרמב"ם דברים המותרין לעשותן בשבת ובשעת עשייתן אפשר שתעשה בגללן מלאכה אחרת ואפשר שלא תעשה אם לא נתכוין לאותה מלאכה מותר וכן כונת המחבר

**שולחן ערוך אורח חיים הלכות שבת סימן שלז**

סעיף ד

אסור לצדד חבית על הארץ, דכיון שהיא כבידה יבא להשוות גומות ודאי והוי פסיק רישיה.

**8-משנה ברורה סימן שלז ס"ק ב**

(ב) פסיק רישא - פי' שבודאי תעשה מלאכה האחרת:

*כיבוד הבית (sweeping inside your house)*

**9-שולחן ערוך אורח חיים הלכות שבת סימן שלז**

סעיף ב

אסור לכבד הבית, אלא אם כן הקרקע מרוצף. ויש מתירין אפי' אינו מרוצף. הגה: ויש מחמירין אפי' במרוצף (טור בשם ר"י, ומרדכי ריש פרק כל הכלים, ור' ירוחם חי"ג וסמ"ג וסה"ת), וכן נוהגין ואין לשנות. מיהו, ע"י עכו"ם מותר...

**10-משנה ברורה סימן שלז ס"ק ו**

(ו) לכבד הבית - דמזיז עפר ממקומו גם משוה הגומות בכיבודו שמתמלאין הגומות שבבית מהעפר והוי בנין...

**11-ביאור הלכה סימן שלז סעיף ב ד"ה \* ויש מחמירין**

\* ויש מחמירין אפילו במרוצף - עיין במ"ב דהטעם הוא משום דגזרינן מרוצף אטו אינו מרוצף הוא מסה"ת והעתיקו בט"ז והנה לפ"ז אם כל בתי העיר או עכ"פ רובם [ריב"ש] מרוצפים באבנים או בלבנים [וכ"ש אם הם מכוסים בקרשים] אפשר דמותר לכבד דלא גזרו על רובה מפני מיעוטה ולא על עיר זו מפני עיר אחרת

*Washing the floors:*

**12-שולחן ערוך אורח חיים הלכות שבת סימן שלז**

סעיף ג

אין סכין את הקרקע, ולא מדיחים אותו, אפילו הוא מרוצף.

**13-משנה ברורה סימן שלז ס"ק טז**

...וטעם כל אלה משום דחיישינן להשוות גומות ואפי' למאן דשרי כיבוד בשבת דשאני הכא דכיון שהוא רוצה ליפות את הקרקע לסוך אותה או להדיחה חיישינן שמא יראה גומות וישכח ויבא להשוותם במתכוין

**14-שמירת שבת כהלכתה** פרק כג הערה י, ובסעיף ו שם ובהערה כד, ובסעיף ז ובהערה כז (ל בהמדורה החדשה)

*עגלות ואופנים- strollers and bicycles*

*למה עגלות מותר לפי רבי יהודה?*

**15-תלמוד בבלי מסכת ביצה דף כג עמוד ב**

משנה. עגלה של קטן טמאה מדרס, ונטלת בשבת, ואינה נגררת אלא על גבי כלים. רבי יהודה אומר: כל הכלים אין נגררין, חוץ מן העגלה, מפני שהיא כובשת.

**16-רש"י מסכת ביצה דף כג עמוד ב**

מפני שכובשת - חריץ הנראה בהלוכה - לא על ידי חפירה הוא, אלא כובשת ודורסת הקרקע, ונדוש תחתיה ונעשה מקומה נמוך, אבל אינו זז עפר ממקומה.

*האים מותר לשחק באופנים בשבת?*

**17-שש"כ טז:יז (יח בהמדורה החדשה)**

**18-שו"ת ציץ אליעזר חלק א סימן כא**

(כ"ז) וכן מהאמור ומדובר עד כה. נראה פשוט שאסור לנסוע בשבת או יום טוב באופנים אפי' בתוך התחום מג' טעמים. (א) גזירה שמא יצא חוץ לתחום. (ב) משום עובדין דחול דיש בזה עשה של תורה כנ"ל בשם הרמב"ן וח"ס. (ג) נוסף לזה יש בזה גם הגזירה של שמא יתקן מנא. שבהרבה פעמים מתפוצץ הגומי מסביב לגלגל ויבוא לתקן אותו במילוי אויר בגומי וכדומה. ופשוט. זהו הנלפענ"ד בעהי"ת.